Junjo Romantica
<s>Junjo Romantica (jap. 純情ロマンチカ, Junjō Romanchika, sr. „nevina romansa“) je manga serijal japanske crtačice Nakamure Šungiku (Nakamura Shungiku) i autorke Mijako Fudžisaki (Miyako Fujisaki).</s><s>Manga je 2008 i 2015 godine adaptirana u anime seriju.</s>

<s>Djelo priča o ljubavi između tri muška para i time se ubraja u žanr yaoi, romantika i komedija.</s>

<s>Radnja</s>

<s>Junjō Romantica 
Dječak Misaki Takahaši živi, nakon smrti svojih roditelja, sa svojim starijim bratom Takahirom Takahašiom.</s><s>Zbog brige o Misakiju, Takahiro se odriče sopstvenog studija na vrlo uglednom Mitsuhaši Univerzitetu, zbog čega Misaki obavezno želi tu da studira.</s><s>Da bi to postigao treba da se podučava kod Takahirovog ekscentričnog prijatelja Akihika Usamija.</s><s>On je autor romana i pored toga, kako se tokom priče ispostavi, piše i gay romane.</s><s>Zahvaljujući tim gay romanima Misaki otkriva Akihikovu ljubav prema Takarihu te se sam polako zaljubljuje u Akihika.</s>

<s>Junjō Egoist 
Hiroki Kamidžo, Akihikov prijatelj i Misakijev profesor književnosti, je već godinama zaljubljen u Akihika, koji o Hirokijovoj ljubavi ništa ne sumnja.</s><s>Kada je Akihikov prijatelj Takahiro pronašao djevojku, Hiroki hvata priliku i spava sa Akihikom.</s><s>Prilikom te noći on realizuje, da ga Akihiko nikada neće moći da voli kao Takahira.</s><s>Dok zbog ljubavne boli plače u parku, susreće se sa Novakijom Kusamaom.</s><s>Novaki želi da studira i moli Hirokija da ga podučava.</s><s>Novaki se na prvi pogled zaljubljava u Hirokija i želi ga osvojiti.</s><s>Pored svoje jake tvrdoglavosti, Hiroki se zaljubljuje u Novakija.</s>

<s>Junjō Terrorist 
Jo Mijagi, profesor književnosti na Mitsuhaši Univerzitetu, je Hirokijov nadređeni.</s><s>Njegov bivši šurjak, osamnaestogodišnji Šinobu Takatsuki, se prije vrijemena vraća od jednogodišnje razmjene učenika iz Australije kada je čuo da su se Jo i njegova žena rastali.</s><s>Šinobu je već tri godine bio zaljubljen u Joa prije nego što je znao da je Jo vjerenik njegove sestre.</s><s>Jo Mijagi, koji prvobitno ne želi da ima posla sa Šinobuom, shvata njegova osjećanja kao teret.</s><s>No vremenom sam primjećuje da je se Šinobu uspio ušuljati u njegovo srce.</s><s>Pri tome čitatelj saznaje da je Jou u mladim godinama bio u istoj situaciji kao Šinobu, jer je bio zaljubljen u svoju profesorku.</s>

<s>Junjō Minimum 
U Junjō Minimum se autorka posvećuje Akihikovom i Hirokijovom djetinjstvu.</s><s>Upoznali su se sa 10 godina kada se Akihiko iz Engleske vratio u Japan.</s><s>Obojica, noseći teret svoje bogate porodice, dijele zajedničko skrivalište, gdje bi se izvukli iz naporne svakodnevnice.</s><s>Tihi i usamljeni Akihiko bi vječito pisao priče i ohrabravao Hirokija kada bi ga uvrijedila visoka očekivanja njegove porodice.</s><s>Igrom slučaja književni ljubitelj Hiroki pročita jednu od Akihikovih priča i time postaje prvi koji vidi Akihikov talenat.</s><s>Već tada postaje Akihikov najveći ljubitelj što se i u budućnosti ne mijenja.</s>

<s>Koncepcija 
Ukupna priča se sastoji iz tri perspektive: Misakijove, Hirokijove i Joove.</s><s>Radnje je djelimično povezana kroz vezu između Akihika i Hirokija, kao i Hirokijevu vezu sa Joom.</s><s>Svaki par ima svoja odvojena poglavlja pod nazivima: Junjō Romantica (nevina romansa/romansa nevinih srca), Junjō Egoist (nevini egoisti / egoisti nevinog srca) i Junjō Terrorist (nevini teroristi / teroristi nevinog srca).</s>

<s>Mangaka rado koristi deformirane crteže kao izraz burnih osjećanja i razna grafička preuveličavanja.</s>

<s>Manga 
Pojedinačna poglavlja mange u Japanu od 2002. bivaju objavljivana u novinama Asuka Ciel i Ciel Très Très.</s><s>Izdavačka kuća Kadokawa Shoten ta poglavlja takođe izdaje kao posebnu knjigu (Tankōbon).</s><s>Do sada su izdana 22 toma (stanje: 30.12.2017.).</s><s>Manga je ostvarila komercijalni uspjeh, jer su tomovi prodani 2,5 miliona puta.</s><s>2008 je u Japanu objavljena knjiga crteža/Artbook pod naslovom Junjō Romantica Illustration Collection.</s>

<s>Blu izdaje Junjo Romantica od 2006. prevedenu na engleski u SAD-u, Kazé na francuski.</s><s>Izdavaka kuća Carlsen Comics od januara 2007. izdaje mangu u Njemačkoj sa trenutno 18 prevedenih tomova (stanje: maj 2016).</s><s>Njemačka prvoditeljica je Alexandra Klepper.</s>

<s>Anime 
Godine 2008.</s><s>Studio Deen izdaje anime serijal oslonjen na mangu, gdje Chiaki Kon vodi režiju.</s><s>Dizajn karaktera potiče od Yōko Kikuchi, umjetnički direktor je Junko Shimizu.</s><s>Prvih 12 epizoda serije su emitirane od 10. aprila do 26. juna 2008 na japanskim programima Fukui TV, TV Saitama, Nara TV, TV Hokkaidō, Chiba TV nakon ponoći, kao i sa odstupanjima na KBS Kyoto, Shin’etsu Hōsō, Gifu Hōsō, TV Kanagawa, Gunma TV, Tokyo MX, Mie TV, TVQ Kyūshū i Kumamoto Hōsō.</s><s>Druga sezona sa takođe 12 epizoda je prvi put emitirana u oktobru 2008 u Japanu na TV Kanagawa i Gifu Hōsō.</s><s>Kod druge sezone je, pored Junko Shimizu, Jun’ichi Higashi bio takođe umjetnički direktor.</s>

<s>2015 je sa istom ekipom proizvedena treća sezona (12 epizoda).</s><s>Nove epizode su emitovane od 10. jula do 25. septembra 2015. na Tokyo MX i Sun Television nakon ponoći, kao i sa odstupanjima na AT-X, TV Kanagawa, Chiba TV, TV Saitama, Gifu Hōsō, BS11, Mie TV i TVQ Kyūshū.</s>

<s>Sa 16. tomom, koji je izdat decembra 2016, priložen je kratak film (Original Video Animation) pod naslovom Junjō Romantika 16.</s><s>Nastala je takođe pod režijom Chiakia Kona i po scenariji mangake Šungiku Nakamure.</s>

<s>Davaoci glasa</s>

<s>Muzika 
Uvodna muziku Kimi = Hana und Shōdō () izvela je grupa Pigstar i završnu muziku Baby Romantica grupa SCRIPT.</s><s>Muziku u drugoj sezoni Aioi () izvela je grupa Juned.</s><s>U trećoj sezoni uvodnu muziku Innocent Graffiti izvela je grupa Fo'xTail, a završnu Owaranai Sora () grupa Luck Life.</s>

<s>Weblinks 
 Zvanična japanska stranica
 Anime na amazonu
 Mange na amazonu
Humoristične serije</s>

